
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 11ης Ιανουαρίου 2012
Στην Αθήνα σήμερα, 11 Ιανουαρίου 2012, ημέρα Τετάρτη και ώρα 14:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απών ο Δήμαρχος Θεσσαλονίκης Μπουτάρης Ιωάννης.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 8η
ΘΕΜΑ: 
Συζήτηση και λήψη απόφασης για την υπογραφή του Πρωτοκόλλου Συνεργασίας μεταξύ του Υπουργείου Εσωτερικών, της Ένωσης Περιφερειών Ελλάδας και της Κεντρικής Ένωσης Δήμων Ελλάδας, για την υλοποίηση του Επιχειρησιακού Προγράμματος «ΚΑΛΛΙΚΡΑΤΗΣ».

Το Διοικητικό Συμβούλιο της ΚΕΔΕ έλαβε γνώση του υπ’ αριθμ. πρωτ. 24/11.1.2012 εγγράφου του Υπουργείου Εσωτερικών με θέμα: «Διαβίβαση σχεδίου Πρωτοκόλλου Συνεργασίας ανάμεσα στο Υπουργείο Εσωτερικών, την Ένωση Περιφερειών Ελλάδας και την Κεντρική Ένωση Δήμων Ελλάδας», άκουσε εισήγηση από τον Πρόεδρό του, κ. Κώστα Ασκούνη, Δήμαρχο Καλλιθέας, σχετικά με την αναγκαιότητα της υπογραφής του ανωτέρω Πρωτοκόλλου Συνεργασίας που σκοπό

έχει την οργανωτική και λειτουργική αναδιάρθρωση των Περιφερειών και των Δήμων, την ηλεκτρονική διακυβέρνηση με αξιοποίηση της ψηφιακής τεχνολογίας με στόχο την απλούστευση, επιτάχυνση και εμπλουτισμό των παρεχομένων υπηρεσιών προς τους πολίτες και τις επιχειρήσεις, την ανάπτυξη του ανθρώπινου δυναμικού προκειμένου να διασφαλιστεί η επιτυχία της μεταρρύθμισης, την υποστήριξη της εφαρμογής, τη συνεχή παρακολούθηση και την αξιολόγηση της εφαρμογής του Επιχειρησιακού Προγράμματος και αφού έλαβε υπόψη του ορισμένες επιφυλάξεις επί του περιεχομένου του Πρωτοκόλλου Συνεργασίας που εξέφρασε ο κ. Κων/νος Τζανακούλης, Δήμαρχος Λαρισσαίων και ενημερώθηκε για τις δύο τροποποιήσεις που αφορούν στο Πρωτόκολλο Συνεργασίας και πρότεινε ο Πρόεδρος στο Υπουργείο Εσωτερικών, οι οποίες έγιναν αποδεκτές από αυτό,
ύστερα από διαλογική συζήτηση

Αποφασίζει ομόφωνα

Εγκρίνει την υπογραφή του επισυναπτόμενου Πρωτοκόλλου Συνεργασίας μεταξύ του Υπουργείου Εσωτερικών, της Ένωσης Περιφερειών Ελλάδας και της Κεντρικής Ένωσης Δήμων Ελλάδας, για την υλοποίηση του Επιχειρησιακού Προγράμματος «ΚΑΛΛΙΚΡΑΤΗΣ» και εξουσιοδοτεί τον Πρόεδρό του, κ. Κώστα Ασκούνη, για την υπογραφή του.
..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου
